title: جهة فاس مكناس
text: كاتوصل لميساحة الصالحة للزيراعة فجيهة فاس مكناس لـ1.340.826 هيكتار، ما بينها 184.162 هيكتار مسقية، بقيمة زايدة وصلات لـ9.1 مليار ديال الدرهم. لجيهة كاتنتج زيت الزيتون فـلمطة، عزابة، زرهون ووطات لحاج، حب لملوك فعين اللوح، اللوز فأكنول، التفاح فتافجيغت ولكبّار فزرهون وفاس. فلمجال ديال التربية دلبهايم لجيهة فيها لبݣر ولغنام ولمعاز والجمال ولخيول، واللي غالب بزاف هما لغنام اللي وصل عدد الريوس ديالهوم فعام 2015 لتلاتة دلمليون و532 ألف راس، واللي عطاو قيمة زايدة 3.5 مليار ديال الدرهم.